**De Florii**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De Florii

Plânge firul cel de iarbă,

Că iubita Ploaie nu-i

Nicăieri și nu se -ntreabă

Ce-o mai fi cu viața lui?...

Lazăr plimbă pe pustiuri,

Turma slabă și-nsetată,

Tot visând la paradisuri

Toate, tot plutind pe... apă.

Și de-odată i se pare,

Frunza pomilor, voinică!

Și se cațără,dar cade

Drept în piatră ascuțită!...

............................................

Îmbracată în alb ,mireasă,

Tot în dans printre surate,

L-au adus pe mort acasă

Lăzărica pe-al său frate!

Și l-au îmbăiat în lapte,

Trupu-i tot ,frunze de nuc...

Dar degeaba!Tot a moarte

E miros,plin în văzduh!...

Iată însă că de-odată

Sare murmur de mulțimi!

Căci Iisus pe culmi se-arată

Într-o mare de lumini!...

Și un glas din cer grăit-a :

”\_Lazăre vino afară!

Toată floarea înflorit-a!...

Și-a cântat :”E primăvară!”.

........................................

Rupte sălcii din biserici,

La creștini vor sta la porți,

Vor vorbi de Lazăr clerici,

Că e Viață-n lut de morți!...

Mâțișori stau la ferestre

Să aducă gândul bun,

Mâțișori cresc sus pe creste

Ca speranțele pe drum!...

Sălcii rupte sub icoane,

Luminează în odăi,

Toate răspândind văpăi

Când te vrem pe tine ,Doamne!

Mâțișori stau la fântâne,

Sau în lutul de pe strat,

Ca s-avem apă și mâine,

Ori belșug la recoltat!...

Prin Lazăr ,Iisus ne-a spus

Cine-i Viața și-Nvierea.

Stă, cum soarele stă sus ,

Dirijându-ne Vederea!...

Tari,smeriți,să ne topim,

Și să ardem în credință!

De-om muri, vii o să fim!

Nu trecuți în neființă!...

”Eu sunt învierea și viața !Cel ce crede în mine,

chiar dacă va muri, va trăi!”